钦定古今图书集成/明伦汇编/氏族典/第100卷 > 《凌迪知万姓统谱》 > 臾骈
## 钦定古今图书集成/明伦汇编/氏族典/第100卷 > 《凌迪知万姓统谱》 > 臾骈

按《左传文公六年》：贾季奔狄，宣子使臾骈送其帑，夷
之蒐。贾季戮臾骈，臾骈之人欲尽杀贾氏以报焉。臾
骈曰：“不可。吾闻前志有之曰：‘敌惠敌怨，不在后嗣’，忠
之道也。夫子礼于贾季，我以其宠报私怨，无乃不可
乎？介人之宠，非勇也；损怨益仇，非知也；以私害公，非
忠也。释此三者，何以事夫子？尽具其帑与其器用财”
贿，“亲帅捍之，送致诸竟。”